ઈન્ટરેસ્ટિંગ્લી, 1971ની આ જ ઈન્ડો-પાકિસ્તાન વૉરનાં બે વર્ષ બાદ ચેતન આનંદે આ લડાઈ પર આધારિત ‘હિંદુસ્તાન કી કસમ’ સર્જેલી. એ પહેલાં ચેતનજીએ 1964માં સિનો-ઈન્ડિયન વૉર ફિલ્મ ‘હકીકત’ સર્જેલી. ‘હિંદુસ્તાન કી કસમ’ની વાર્તા 1971ની લડાઈ દરમિયાન ઈન્ડિયન ઍર ફૉર્સના એક મિશનની આસપાસ ફરે છે. મિશન છેઃ ઈન્ડિયન ઍર ફૉર્સનાં રેડિયો સિગ્નલ બ્લોક કરતું પાકિસ્તાન ઍરફૉર્સનું રાડાર તોડી પાડવું. આ માટે ભારતનું ગુપ્તચર ખાતું મોહિની (પ્રિયા રાજવંશ) નામની કન્યાને પાકિસ્તાની પાઈલટ (અમજદ ખાન)ની ફિયોન્સે (વાગ્દત્તા) તાહિરા બનાવીને જાસૂસી કરવા પાકિસ્તાન મોકલે છે. તો ગયા વર્ષે આવેલી ‘ગાઝી ઍટેક’ પણ આ જ પૃષ્ઠભૂ પર રચાઈ હતી.